ᐉ Атеросклероза - начини да се предпазим — Lechenie.bg\nАтеросклероза представлява хронично прогресивно заболяване, при което артериите (кръвоносните съдове, които пренасят кислород посредством кръвния поток от сърцето към другите части на тялото) се стесняват, защото по вътрешните им стени се натрупват мастни отлагания, наричани атеросклеротични плаки. С времето тези отлагания се втвърдяват от фиброзна тъкан и калцират.\nКогато плаката се натрупва с времето, тя стеснява лумена на артерията (вътрешното празно пространство на кръвоносния съд, през което преминава кръвта). По този начин намалява кислородът, който артерията осигурява на органа, който снабдява посредством кръвния поток.\nВ повечето случаи на атеросклероза засегнатите не проявяват симптоми, докато лумена увредената артерии не се стесни прекалено или бъде напълно блокиран. Симптомите на атеросклероза са силно променливи и могат да варират от липса на каквито и да е симптоми – в ранния стадий на заболяването до инфаркт или инсулт при пълен блокаж на лумена на артерията.\nВ по-редки случаи внезапната сърдечна смърт може да бъде първият симптом на коронарна болест на сърцето, която представлява вид атеросклероза на коронарните артерии.\nАко коронарните артерии са засегнати от атеросклероза, страдащият от това заболяване може да почувства болка в гърдите, задух, изпотяване и тревожност. Специфичната болка в гърдите (стенокардия) или недостатъчния приток на кръв към сърцето се появяват при усилие и изчезва при състояние на покой.\nКласическата стенокардия или гръдна жаба представлява много силна режеща болка в гърдите, която по-рядко може да се появи при покой. Но ако това се случи това означа прединфарктно състояние.\nАко каротидните артерии или вертебралните артерии, осигуряващи кислород на мозъка са увредени от атеросклероза, засегнатият може да почувства изтръпване, слабост, загуба на говор, затруднено преглъщане, внезапно ослепяване или парализиране на част от тялото.\nАко артериите на краката са увредени, това състояние се означава като периферна съдова болест, засегнатият може да усети силна болка в краката. Болката се появява, когато човек ходи и изчезва, когато спре да ходи. Когато заболяването е тежко, болка може да се появи и в състояние на покой или през нощта.\nАко кожата се нарани и се образува рана, тя може да се инфектира и никога да не заздравее, което да наложи ампутация.\nАко бъбречните артерии са засегнати, симптомите, които засегнатият има са високо кръвно налягане или при по-тежки случаи е възможна и бъбречна недостатъчност.\nАко човек е с диагноза атеросклероза лекуващият лекар ще му препоръча да направи някои промени в начина си на живот като:\nТрябва да се консумира храна, която е с ниско съдържание на наситени мазнини и с по-малко холестерол.\nОграничаване на приема на сол с храната при установена хипертония.\nУвеличаване на консумацията на храна, която съдържа повече фибри като плодове и зеленчуци.\nЯдене на риба поне два пъти седмично.\nОтслабване при наднормено тегло.\nРедовно физическо натоварване под надзора на медицински специалист.\nАко страдащият от атеросклероза е с повишени нива на кръвната захар, е необходимо редовно изследване на нивата на кръвната захар и гликирания хемоглобин.\nЗа бъде предотвратена атеросклерозата е необходимо да намалени рисковите фактори за появата ѝ , които можем да контролираме като например нивата на кръвното налягане, на холестерол и на глюкоза в кръвта.\nАко емоционалният стрес представлява за вас сериозен проблем, трябва да направите всички възможно да го намалите, тъй като е сред рисковите фактори за развитие на атеросклероза.\nНеобходимо е също така да се опитаме да не се съсредоточаваме върху неприятните неща, които се случват в живота, тъй като те също имат патогенно действие за артериите ни.


Скандал в Народното събрание заради Росенец и пенсиите (обновява се) - По света и у нас - БНТ Новини\nД-р Гергана Николова: Ще се издава електронна рецепта за хроничните заболявания\nГермания и Словакия настояват за старт на преговорите за членство в ЕС със Скопие и Тирана\nДепутатите от "БСП за България" и "Демократична България" поискаха извънредни точки в днешния дневен ред. От левицата продължиха да настояват да бъде гласувано предложението им да се приемат анблок промените в Кодекса за социално осигуряване, които предвиждат актуализиране на пенсиите към 2018 г.\nГледате на живо заседанието на НС тук:\nПредложението не беше подложено на гласуване, защото противоречи на правилника на Народното събрание, съобщи председателят на парламента Ива Митева. Тя отказа да бъде въведена и поискана извънредна точка от "Демократична България" за създаване на Комисия за разследване на случилото се на Росенец през миналото лято.\nПричината да не бъде включено предложението е, че то е било заложено в дневния ред за сряда. Тя не може по правилник на Народното събрание да бъде пренесена.\nОт ДПС обявиха, че наистина е невъзможно да бъде включена точката, но иначе биха подкрепили създаването на комисия за Росенец.\nЗа тази комисия настояват и от "Изправи се! Мутри вън". Оттам настояват и да бъде удължено времето за получаване на добавка от 50 лева за пенсионерите.\nДепутатът от ГЕРБ Вежди Рашидов поздрави председателя на Народното събрание Ива Митева, че спазва дневния ред. Той настоя освен комисия за Росенец да бъде внесено предложение и за разследване на строежа край Алепу като обясни, че там "може да има топла връзка и депутатът Мая Манолова".\n"Скоро според вашите измислици ще се окажа прекупвач на къщата в Барселона и на кюлчетата в чекмеджето. Забравихте, че проектант на този проект е съпругът на вашия вицепремиер Екатерина Захариева, както и близък човек на Валери Симеонов. За да се спрат спекулациите, господин Рашидов, ви каня да дойдете на днешното заседание на комисията за проверка, защото сме призовали всички засегнати да бъдат изслушани", обясни Мая Манолова от парламентарната трибуна.\nОт "Демократична България" настояха предложения за извънредните точки да бъдат направени от председателя на Народното събрание Ива Митева.\n"Г-жо Манолова, когато вие не говорите, не съм спокоен. Още по-незаконен е Буджака, лятна резиденция на човек, приближен край вас. Лятна резиденция си направиха и честни каолинови крале. Затова искам да се вкарат и тези неща в дневния ред", обяви Вежди Рашидов.\nМаноил Манев от ГЕРБ обясни, че всички искания за временни комисии са предизборна кампания на депутата Мая Манолова.\nОт ГЕРБ обясниха, че също искат да бъде създадена комисия за Росенец, но не и в противоречие на правилника.\nСлед предложенията депутатите влязоха в режим на лични обяснения и процедури по воденето на парламента. В крайна сметка председателят на Народното събрание Ива Митева даде 15 минути почивка и свика председателски съвет за изясняване на ситуацията.\n"Само след месец 45-ото НС приключва. Започва с еуфория и завършва със скандали. Този парламент не прие нито един закон, освен Изборния кодекс", каза в политическа декларация от парламентарната трибуна лидерът на БСП Корнелия Нинова след почивката.\nСпоред нея са имали в началото такова мнозинство, което ако бяха си говорили, сега щяло да е възможно Бойко Борисов да е в парламента и да му задават въпроси, а не да говорел от къщи.\nСпоред Нинова все имало парламенти, в които все някой с някого не говори, но никога не е било никой с никого да не говори. Тя завърши декларацията си с думите, че и тези избори ще минат, но втори провал като този хората нямало да простят.\nПредседателят на НС Ива Митева обеща да се обади лично в кабинета на премиера да дойде в НС, както беше гласувано сутринта.\nДепутатите отхвърлиха предложението на "Изправи се! Мутри вън! работното време на Народното събрание да бъде удължено до изчерпване на дневния ред. Депутатите приеха предложението на "Има такъв народ" да бъдат разгледани точките за "Еър Полисинг" с Румъния и внасяне на "Спутник V" и с това да се изчерпа работата на парламента.\nПо темата работят: Цветелина Катанска, Александър Марков и Десислава Маркова\nБорците ни в свободния стил останаха само с една квота за Олимпиадата\nХристо Иванов: Не е имало предварителен консенсус за избора на председател на ЦИК


За повече информация за еднолицевите матраци Икономик Вижте подраздела Матраци в менюто на сайта ни. Комплекта ъглови легла се доставят опаковани в разглобен вид с обков и монтажна схема. За промяна на размери и цветове, моля обръщайтте се към нашите представители или директно на сайта на фирма Dskret.\nКомплектът ъглови легла е универсален, може да се монтира и лява и дясна посока, както и да се поръча във всеки магазин от търговската мрежа, който предлага продуктите на фирма Dskret, както и дирекно през нашият сайт - чрез онлайн магазина. При направена онлайн заявка има възможност за плащане при доставка /наложен платеж/.\nРазмери на матраците:ю


ОТ БОЛКА: Слави продава имението си! Вижте какво го мъчи\n28 Август 2015, 13:46\nСлави Трифонов продава супер луксозното си имение в село Кладница, което закупи само преди година, узна HotArena.\nВъпросното село, наричано от столичани „Раят на Витоша”, стана много модерно сред родния хайлайф.\nДългия започнал да строи и да изгражда имението си близо до тузарския комплекс „Делта Хил” през 2014 г., когато все още бил лудо влюбен и щастлив с балерината Мартина. Именно блондинката била тази, която настоявала двамата да си купят дом в красивото селище близо до София, пише „Всеки ден“.\nВъншният и вътрешният изглед на къщата били по нейна идея. Мацката се изявявала като интериорен дизайнер и смело купувала мебели. Тя поръчала обзавеждане за над 120 000 евро от Италия, което трябвало да бъде докарано с няколко тира. Мартина се радвала най-много на уникален килим, докаран от Турция, за който Слави броил тлъстата сума от $ 16 000.\nУчиндолецът и любимата му обаче не издържаха кой знае колко време заедно и към края на миналата година сложиха край на връзката си заради изневяра на Мартина. Както е известно, тя бе заловена да кръшка с треньора си по бокс Коко Колев.\nТрифонов бил толкова бесен на предателството, че вече не искал ни да чува, ни да вижда имението в Кладница. Оставил го на абсолютен самотек. Даже вече не обръщал внимание на това какво правят строителите по палата. Единствено им изпращал пари и нищо друго. Ако преди време ги контролирал и следял през час, вече не искал даже да чува за двореца си в „Раят на Витоша”, коментират в светските среди.\nКъщата струвала около 350 хиляди евро и била много близо до скъпарския комплекс „Делта Хил”, където парцели са си купили и сценаристът Иво Сиромахов, и здравният министър Петър Москов. Дългия не харесал обаче еднотипните къщички в „квартала на богатите” и затова решил да си построи свое собствено имение, което, разбира се, му струвало доста скъпо.\nСега обаче, когато няма с кой да дели огромната къща, Трифонов бил твърдо решен да се отърве от нея, дори да е на загуба. Той започнал да я предлага на свои близки и приятели, а ако никой от тях не я поиска, обмислял съвсем скоро да я пусне официално за продажба. Не целял печалба, а само да си избие парите, инвестирани в нея.\n„Иска около 350 хиляди евро, като вече води преговори с бизнесмени и богаташи, негови познати, които проявяват интерес към къщата. Тя е много луксозна, на три етажа, мраморни стълбища, 4 спални, златни дръжки на вратите”, разказаха запознати.\nВ момента къщата била празна, без никаква мебелировка, тъй като Слави спрял поръчката на италианските мебели, заявени от Мартина. Наличен бил само килимът. Имението разполагала с огромен, напълно заграден двор, също така и не малък паркинг за 6 автомобила за собствениците и гостите на палата.


Европейският парламент представлява гражданите, така че вашите мнения и тревоги са особено важни за нас. Съществуват много начини да се чуе гласът Ви – например като участвате в изборите за Европейски парламент, като подпишете гражданска инициатива или подадете жалба до Европейския омбудсман. Научете повече по тези въпроси в следващите раздели.\nИзборите са основният начин за упражняване на влияние върху европейската политика. Всички граждани на ЕС имат правото да гласуват и да избират своите представители на европейско равнище. Тук ще намерите всякаква важна информация във връзка с този процес.\nПосетете уебсайта: Избори\nВсеки гражданин на ЕС и всяка организация със седалище в ЕС има право да подаде жалба или искане до Европейския парламент по въпроси, свързани с ЕС. Научете повече по този въпрос.\nПосетете уебсайта: Петиции\nАко смятате, че сте жертва на лошо отношение от страна на институциите на ЕС, можете да се свържете с Европейския омбудсман. Европейският омбудсман разглежда жалби и се стреми към уреждане на споровете по взаимно съгласие.\nПосетете уебсайта: Европейски омбудсман\nТърсите помощ за разрешаване на проблеми с бившия Ви партньор във връзка с бъдещето на децата Ви? Воден от висшия интерес на детето, координаторът на Парламента има за задача да търси решения в случаи на отвличане на дете от родител.\nПосетете уебсайта: Медиатор по проблемите на отвличане на деца\nЕвропейският парламент възлага редовно извършването на анкетни проучвания, за да узнае мнението на хората по конкретни теми или въпроси, свързани с ЕС като цяло. Вижте резултатите от тези проучвания.\nПосетете уебсайта: Евробарометър\nГражданите могат да предлагат идеи за ново законодателство на ЕС. Институциите на ЕС са длъжни да разгледат всяка инициатива, която е събрала най-малко един милион подписа от целия ЕС. Подробности можете да намерите на инфографиката.\nПосетете уебсайта: Гражданска инициатива\nЕвропейският парламент се ангажира да провежда редовни разговори с религиозни и неконфесионални организации, за да взема предвид тяхната гледна точка във връзка със социалните и етичните аспекти на политиките на ЕС.\nПосетете уебсайта: Диалог с вероизповеданията и нерелигиозните организации\nПарламентът не се ограничава само в получаването на обратна информация от гражданите, а е готов и да насърчава тяхната дейност. Всяка година Парламентът присъжда четири награди за изключителни постижения в областта на правата на човека, киното, младежките проекти и гражданството.\nПосетете уебсайта: Награди\nПарламентът може да предоставя морална подкрепа за събития, които счита за важни. Научете повече за процедурата и за това как можете да подадете заявление за патронаж.\nПосетете уебсайта: Патронажът


Начинаещ Front-End Developer - Кандидатствай в 2create\nАко имаш предишен опит на подобна позиция, но не си удовлетворен от напредъка, в 2create можеш да развиеш уменията си като front-end developer и да станеш добър специалист за много кратко време. Трябват ти мотивация, желание за развитие и безкомпромисна работна етика.\nВдигаме летвата от ден 1-ви. Подготвили сме ти подходяща среда и амбициозен план, за да те въведем в нашия начин на работа. От теб зависи да усвоиш наученото тук и да поемеш контрол над кариерата си като front-end developer.\nОпит с git, code editors, софтуери за дизайн\nОчакваме да имаш опит с Git, Photoshop / Adobe XD, както и редактор на код, който познаваш добре. Ако използваш и други инструменти, това е супер.\nOпит с други технологии за web development\nЖелателно е да си използвал инструменти като Gulp, Webpack, CSS processors SASS/SCSS, Node или други, които да ти помагат в работата като front-end developer.


Премислянето ни прави още по-напрегнати - Здравословно - Дух и тяло - Edna.bg\nПремислянето ни прави още по-напрегнати\n07.06.2012 16:36 3442\nУчени от университета в Мичиган са установили, че в напрегнати ситуации женският мозък е по-вероятно да вземе неправилно решение, докато мозъчната дейност при мъжете в такива моменти работи с по-добра успеваемост.\nПо време на експеримента участвали близо 150 души от двата пола, а мозъчната им активност била отчетена с помощта на електроди.\nВ анкетата били използвани различни логически задачи и въпроси, които да преценят доколко притеснителни са доброволците, когато имат ограничено време за реакция върху даден казус.\nВъпреки еднакво постигнатите резултати и при двата пола, женският мозък функционирал на по-интензивни обороти, за да се справи с теста, а при по-трудните му части за решаване този процес ставал още по-напрегнат за дамите.\nЕкспертите са на мнение, че въпросните данни могат да помогнат при овладяването на напрежението и стреса, особено при представителките на нежния пол. Те допълват, че вина за това силно напрягане в гореспоменатите ситуации има и женският хормон естроген, контролиращ способността за учене и допускането на грешки.\nмозъчна дейност стрес напрежение успеваемост тест


МЛАДЕЖКИ ЦЕНТЪР ГАБРОВО ИМА ЛОГО | Община Габрово\nПроекти Новини Актуално Летен театър\nНа 17 май 2021 г. Община Габрово обяви публичен конкурс за изработване на лого „Младежки център Габрово – възможности за изява на младите хора“, като се обърна към художници и графични дизайнери от страната и чужбина. Графичният символ, трябваше да внушава младежкото, ентусиазмът и амбициите на младежите; да представя Младежки център Габрово като притегателен за млади и иновативни хора, благоприятно място за творчество, предприемачество и иновации; да е разпознаваем, въздействащ, оригинален и гъвкав в употребата си.\nНовото лого на Младежки център Габрово е разработено от Мария Джумеркова от град София. В разработката фигурират символите крепост, феникс и криле. Събирателният образ на трите фигури е еманация на смисъла и целите на младежкия център, а подредбата им не е случайна, поради тяхното дълбоко значение. Фениксът, чиято легенда описва като магическа птица, сияйна и блестяща, е известна с това, че животът й продължава няколко стотин години преди да избухне в пламъци. Пътят й не свършва там, а тя отново възкръсва от пепелта, за да започне нов и дълъг живот. По същия начин, образът на величествената птица, разперила криле, има за цел да олицетвори силата на знанието и величието на ума, които ще се раждат и развиват в Младежкия център. Изключително важен е символът на крепостта, който е израз на изграждането на здравите основи, пораждащи сигурност и устойчивост, нужни да защитят всяко царство. Знакът внушава, че благодарение на Младежки център Габрово, развитието на таланта и творчеството у младежите ще защитават тяхната човешка чест, характер и индивидуалност, за да могат да устоят на всички предизвикателства занапред.\nНа автора на отличеното лого ще бъде връчена парична награда на стойност 1000 лева.\nСъздаването на Младежки център Габрово в сградата на съществуващия Летен театър се осъществява по проект „Възможност за изява на младите хора – създаване на младежки център Габрово”, финансиран чрез Финансовия механизъм на Европейското икономическо пространство 2014 – 2021 г.\n17 Септември 2021 – Състезавайте се в „Мама е добър шофьор“


Проверяват защо БНР млъкна за 5 часа. Иван Гешев ще ръководи проверката. „Главанаци“, обобщи скандала Борисов – DeFakto.bg\nHome / Законът / Проверяват защо БНР млъкна за 5 часа. Иван Гешев ще ръководи проверката. „Главанаци“, обобщи скандала Борисов\nDe Fakto 13.09.2019\tЗаконът, Избрано Напишете коментар 1,908 Прегледа\nГлавният прокурор е разпоредил проверка заради 5 – часовото спиране на БНР в цялата страна за профилактика.\n„По повод спирането на излъчване на програма „Хоризонт“ на Българското национално радио на 13.09.2019 г., петък, в часовата зона между 06:00 и 11:00 часа, оповестено в 21.16 ч. на 12.09.2019 г. с обяснение за предварително планирана техническа профилактика и след получаване на писмо – справка от ДАНС за създадената по този начин опасност за застрашаване на националната сигурност, предвид статута на БНР като стратегически обект, главният прокурор Сотир Цацаров разпореди незабавно извършване на проверка за причините за това спиране.“ Това се казва в съобщение на държавното обвинение.\n„БНР е стратегически обект за националната сигурност по подпомагане и опазване на гражданите, в случай на необходимост от уведомяване и предупреждаване на населението при бедствия, аварии и кризи“, напомнят от прокуратурата.\nИ съобщават, че: Проверката е възложена на ДАНС, СЕМ и КРС и се извършва под прякото ръководство на зам.-главния прокурор Иван Гешев.\nНа всеки от тези органи са поставени конкретни задачи, защото БНР е стратегически обект за националната сигурност и при нужда е длъжно да уведомява и предупреждава населението при бедствия, аварии и кризи. Разпоредено е да се вземат обяснения и от генералния директор на БНР, тъй като спирането не може да стане без изричното съгласие на генералния директор на общественото радио. Ако то липсва, спирането може да се възприеме като саботаж или тероризъм, заяви бившият шеф на БНР Валери Тодоров пред „24 часа“. Той обясни, че частната компания НУРТС извършва профилактика на предавателите по годишен план. Тя уведомява БНР поне месец по-рано, като посочва предавателя, честотите му, часа и деня. Ако радиото трябва да отразява например ключово събитие в този ден, то може да промени датата. След като НУРТС и БНР се разберат, уведомяват КРС, която потвърждава и от своя страна уведомява СЕМ. При екстрени обстоятелства – авария например, НУРТС обявява срокове, в които ще извърши ремонта, а радиото ги съобщава на слушателите си в ефира. „Но дори и при авария не спира цялата мрежа на радиото, тъй като почти всички предаватели имат аварийно захранване“, казва Тодоров.\nВ сряда след обед знаковият журналист от БНР Силвия Великова бе отстранена от и.д. шефа на Хоризонт Николай Кръстев като водеща – без писмени мотиви. Действителната причина за отнетия микрофон е критичната й позиция на журналист към номиницията на Иван Гешев за главен прокурор и натиск тя да бъде свалена от ефир, съобщи отстранената журналистка. А замлъкването на БНР за пет часа се обяснява с отказа на журналистите в БНР да поемат нейно предаване, след отстраняването й.\nГлаванаци, главанаци, е точната дума! ( б.р. селяндури, според стария тълковен речник). Имам чувството, че го правят нарочно“ – така премиерът Бойко Борисов окачестви пред журналисти отстраняването от ефир на Силвия Великова.\n„Когато научих за свалянето на Великова, аз й се обадих лично. Може би 20 години, когато бях главен секретар, тя беше криминална журналисткаСилвия Влекова . Даже и на празници сме се поздравявали. Като чух за тази глупост, която са сътворили, обадих й се да ми потвърди. Аз не познавам директора на БНР, не съм го и виждал, освен ако случайно не е заставал до мен. Помолих да му предадат, защото изпълнителната власт само дава парите, а не се меси… Все пак обаче аз съм и председател на партия. Това ме прави и шеф на най-голямата парламентарна група, която е гласувала за неговия избор. И, ако не поправи това безобразие, ще отида в парламента и ще поискам групата на ГЕРБ да му вземе оставката„, заяви Борисов.\nИ още: ГЕРБ няма да плаща политическа реклама за изборите, каза той. На въпрос как ще коментира скандала с порно снимките, разпространени от ПИК, Борисов заяви, цитиран от БНР: „Той е като скандала с всички други медии. Ние като партия сме дали от партийната субсидия по 10 000 лева на всички медии на евроизборите. Сега ние не даваме на никой за политическа реклама – така съм разпоредил. ПИК няма да получи пари от нас за следващите избори, ако това питате. Но няма да дадем и на другите медии, защото считам, че много от тях прекаляват в много други сфери. Единственото, което можем да направим и си е наше право – е да не им отпускаме пари за политическа реклама. Точка.\nЗаканата за стоп на политическата реклама не се отнася за парите за реклама на европроекти, които медиите получават чрез министерствата. „На министерствата не се месим“, каза Борисов и уточни, че Министерският съвет няма договор с ПИК.\nСкандалът с БНР се пренесе и в пленарната зала на парламента. БСП излезе с декларация, в която обвини управляващите, че погазват свободата на словото.\n„Днес е денят, в който всички да се противопоставим на вчера, когато беше свалена от ефир Силвия Великова, да се противопоставим на онзи ден, в който журналистът Юрий Борисов беше отведен с белезници на разпит като свидетел, да се противопоставим на 30 август, когато министър-председателят Бойко Борисов изключи микрофоните на журналистите в Министерски съвет. Вчера беше опозицията, днес е журналистиката. Утре кого, уважаеми управляващи и г-н Борисов, ще дискредитирате?„, попита Корнелия Нинова.\nПредишна Кога Google може (и не може) да пуска откъси от периодични издания, без съгласие на издателя\nСледваща Последна версия: Скандалът „Великова“ бил плод на „управленска грешка“ и „голямо недоразумение“?!\nОбявиха списъка с допуснатите до конкурса за държавни съдебни изпълнители


Технологията Advanced Vertical Drive при LSPX-S3 използва три говорителя, които да докосват края на органичното стъкло, който вибрира, за да подпомогне разпространяването на звука във всяка посока. Ако искате да добавите лек бас, можете да изберете "режим за усилване на басите" в приложението Music Center за по-драматични баси. На какъвто и вид музика да се наслаждавате, ще получите ясен висок тон от високоговорителя за високи честоти с тръба от органично стъкло, който ще изпълни стаята с качествен звук. Поставете стъкления говорител навсякъде в стаята. Цялата тръба от органично стъкло вибрира и предоставя изключително ясен звук, който се разпространява в 360-градусова посока, така че можете да чувате ясен звук където и да сте. В режим на свещ осветлението трепти точно като свещ и дори можете да избирате между две състояния на осветление, за да съответстват на ситуацията, включително ярко за основно използване и приглушено за отпускане вечер. Този стилен високоговорител се вписва безпроблемно в дома с елегантния си дизайн. "Минералното сребро" придава металически вид и усещане при допир, което съчетава топло светеща частица като минерал. Изтеглете приложението Sony | Music Center за iOS или Android, за да управлявате дистанционно яркостта и музиката или за да настроите таймер за заспиване.\nДруги: SPEAKER ADD FUNCTION: Stereo Pair, 32 steps of brightness and two modes of candlelight, flickers like a real candle\nЧестотен обхват, Hz: 20Hz–20,000Hz (with 44.1kHz sampling)\nВисокоговорител, тип: Tweeter: Organic glass Cylinder type, Woofer\nРежими на звука: Bass booster (Controlled by Music Center)\nЖивот на батерията, часове: Approx. 8 hours\nРазмери, mm: 94 (D) x 289 (H) mm\nРазмер на високоговрителя, mm: 46


След напечен мач ЦСКА спечели дербито срещу Левски - Волейбол - БГ Волейбол - Gong.bg\n22 февруари 2017, 21:28 12490 0\nЦСКА спечели волейболното дерби срещу Левски от 17-ия кръг на Суперлигата, което се игра за първи път столичната "Арена Армеец". След страхотен мач пред около 5000 зрители "червените" се наложиха с 3:1 гейма, като в отделните части срещата се разви при 25:16, 17:25, 25:18 и 30:28.\nЧас преди двубоя се състоя и анонсираният демонстративен мач между легенди на Левски и ЦСКА. В срещата участие взеха и двама фенове – един на "сините" и един на "червените". И в този случай отборът на "армейците" постигна победа – 10:7.\nЦСКА превъзхождаше Левски в първия гейм. Момчетата на Петър Шопов допуснаха редица грешки и закономерно "червените" се поздравиха с успеха. Във втория волейболистите на Шопов влязоха много уверено, като демонстрираха добра игра и изравниха. В началото и до средата на третия гейм двата състава бяха доста равностойни. В последствие ЦСКА се откъсна, а умелата игра на блокада, както и опитът на Ивайло Стефанов изведоха тима напред. В четвъртия гейм символичните гости имаха превес, но в самия финал се разигра истинска драма. "Сините" показаха страхотен характер и бяха на път да вкарат двубоя в тайбрек, но силите сякаш не им стигнаха. "Армейците" имаха три мачбола, които бяха спасени от опонента им. При четвъртия си опит обаче ЦСКА се поздрави с успеха.\nЦСКА поведе след началото на първия гейм, като в последствие "сините" изравниха. Спас Байрев направи 5:5, след което "червените" дръпнаха със 7:5, а при 8:5 в полза "армейците" дойде първото техническо прекъсване. След него Яни Георгиев продължи серията от сервиси, която бе подел, а недобра блокада на Левски даде още една точка на ЦСКА. Яни Георгиев сбърка при следващия начален удар, а това стори и колегата му от Левски. При 11:6 за "армейците" Петър Шопов поиска прекъсване. Богданов изпълни сервис, а след разиграването последва блокаут и точка за ЦСКА – 12:7. След страхотно разиграване, Левски намали на 9:14. При 16:9 в полза на ЦСКА дойде втората техническа пауза. ЦСКА продължи да доминира след подновяването на играта. Символичните гости увеличиха преднината си на 9 точки – 19:10, а Шопов поиска ново прекъсване. След подновяването на играта Мляков изпълни сервис, докосване на мрежата от играч на гостите позволи на Левски да запише нова точка. Байрев пък изпълни точен начален удар и това доведе до 12:19. При 19:13 за ЦСКА, наставникът на водача в класирането Александър Попов поиска пауза. След подновяването на играта Спас Байрев продължи серията си от начални удари и отбеляза нова точка. Смилен Мляков посрещна при следващия сервис и така след разиграване ЦСКА поведе с 21:15, а в крайна сметка геймът бе затворен при 25:16.\n"Сините" започнаха мотивирано във втората част, а играта бе равностойна в първите минути след старта ѝ. Левски поведе след хубава атака през центъра. В последствие играта се разви точка за точка, като при 2:2 и след серия от грешки на волейболистите на ЦСКА, момчетата на Петър Шопов дръпнаха – 3:2. Последваха нови равенства, а първата техническа пауза настъпи при 8:7 за ЦСКА. "Армейците" поведоха с 11:8, в резултат на което Шопов пожела прекъсване. След него "сините" намалиха изоставането си на 9:11, а след чудесен блок преднината на ЦСКА бе намален на 10:11. След това дойде и изравняването. Топка в аут на Шекерджиев пък изведе Левски напред. Това бе и четвърта поредна точка за левскарите – 12:11. При 16:13 в полза на символичните домакини дойде втората техническа пауза. Добрата тенденция в играта на Левски от началото на втората част се запази, а "сините" дръпнаха с четири точки – 18:14. Това накара треньора на ЦСКА да вземе прекъсване. Това даде резултат и "армейците" намалиха изоставането си. Левски обаче отново наложи доминацията си и пак преднината на домакините набъбна до 4 точки – 20:16. Уверената игра на възпитаниците на Шопов продължи и при 25:17 Левски спечели втория гейм и изравни резултата.\nРавностойно стартира и третият гейм. Играта вървеше точка за точка, а преди първата техническа пауза "армейците" излязоха напред – 8:7. Христо Цветанов изпълни сервис след него, а добър блок на Ивайло Стефанов донесе нова точка в актива на ЦСКА – 9:7. При 10:7 за символичните гости Петър Шопов взе прекъсване. Левски успя да се приближи след сервис на Николай Манчев и грешка на Шекерджиев – 9:10. Мляков пък сгреши при начален удар, за да стане 11:10 в полза на състава, воден от Александър Попов. Блокадата на "червените" продължи да работи добре, а и авансът им се увеличи на четири точки – 14:10. При 16:11 в полза на ЦСКА настъпи и второто техническо прекъсване. Постепенно гостите поведоха с шест точки – 20:14, а Петър Шопов поиска нова пауза. След нея Левски спечели две поредни точки и намали пасива си на четири. Комбинация между Станков и Христо Цветанов пък донесе нов пункт за "червените". При 25:18 ЦСКА излезе отново напред в резултата.\nЦСКА поведе в началото на четвъртия гейм – 6:4. "Сините" успяха да изравнят – 6:6, а в последствие и да поведат. Настъпи обаче ново равенство, а при първата техническа пауза ЦСКА бе с точка напред. Левски не съумя да се противопостави умело след подновяването на играта, а при четири точки аванс в полза на противника им дойде второто техническо прекъсване – 12:16. При 19:15 Петър Шопов поиска пауза, а след нея Левски намали изоставането си на две точки. Последва прекъсване в полза "червените", а след това Манчев сервира. Мартин Павлов бе близо да запише точка от блокада, но не съумя. Постепенно "червените" дръпнаха с 21:17. Добра блокада на Димов остави Левски в мача – 19:21. При 22:20 за "армейците" Александър Кордев изпълни сервис за Левски, а пратената от гостите топка в аут остави една точка преднина на "червените". При повторенията обаче се видя, че съдиите са допуснали грешка при отсъждането си. Левски стигна до равенство, а след това излезе и на пункт пред съперника си. При 24:24 Ивайло Стефанов сервира, а топка в аут изведе ЦСКА напред 25:24. Манчев демонстрира висока концентрация и така дойде ново равенство. При 26:25 ЦСКА имаше втори мачбол, но Байрев остави надеждите на „сините“ живи – 26:26. След атака по диагонала на Шекерджиев, ЦСКА имаше трети мачбол – но Левски не се предаде и в този случай – 27:27. При четвъртата си възможност "армейците" затвориха мача при 30:28.\nЦСКА е лидер в класирането с 48 точки, а Левски е шести с 33.\nСтартови състави на "сини" и "червени":\nЛевски: Тодор Богданов, Николай Манчев, Мартин Павлов, Спас Байрев, Симеон Александров, Александър Кордев, Ивайло Лалов\nЦСКА: Пламен Шекерджиев, Христо Цветанов, Яни Георгиев, Красимир Георгиев, Смилен Мляков, Владимир Станков, Мартин Божилов\nВсичко, което се случи в залата в хронологичен ред:\n18:40 часа - Двата отбора вече загряват за демонстративния мач. В него участие ще вземат легенди на двата клуба, както и двама фенове - по един на Левски и и един на ЦСКА. Още веднъж припомняме съставите:\nЛевски: Владимир Николов, Найден Найденов, Виктор Карагьозов, Димо Тонев, Тити Папазов, Иван и Андрей, Тодор Шишков (фен на Левски).\nЦСКА: Любо Ганев, Евгени Иванов, Борислав Кьосев, Николай Иванов, Христо Стоянов, Радослав Раев (фен на ЦСКА).\n18:51 часа - Двата отбора са готови за началото. Тити Папазов има претенции за височината на мрежата.\n18.52 часа - Николай Иванов изпълни първи сервис. След разиграването ЦСКА спечели първа точка.\n"Най-малкото двата отбора ще играят по-добре от тези артисти сега. Това е мечта, която успяхме да сбъднем – да играем в тази зала", каза Владо Николов, президентът на Левски, докато шоу-мачът течеше.\nНиколай Иванов добави: "Оспорвана битка става, всички се радват. Това, което е научено в ранна детска възраст, остава за цял живот".\n18:58 часа - Край на мача. ЦСКА победи Левски в демонстративния двубой с 10:7.\n"Дойдоха видяха, гледаха", каза Любо Ганев за победата на ветераните. И добави: "Ако ме канят по-често може и повече елемнти да открия. Очаквам да стане хубаво шоу. Хубав спектакъл. Няма други отбори, освен Левскии и ЦСКА, които да предизвиктват такъв интерес. Нека състезателите и публиката се забавляват. Тъжно ми е, че не съм играл в такава зала в България".\nПрегърнат с Ганев, Тити Папазов сподели на шега: "Любо да подсигури екипире е подкуп – как да да бием? Важно е, че залата е пълна с фенове. Надявам се волейболът да даде пример. Тази зала трябва да е пълна с хора, която трябва да радваме. В живота има баланс. Сега ние паднахме, после ще бият нашите".\n"Това, което показахме е, че този спорт ни е създал. Според мен ЦСКА ще победи", каза друг от участниците в мача Борислав Кьосев, а Димо Тонев допълни: "Мислям че няма нищо по-хубаво от това Левски и ЦСКА да играят в такава зала, да стане празник на волейбола. Винаги е било празник, когато тези два отбора играят. Мисля, че противоборството между феновете е излишно".\n19.23 часа - Стартови състави на Левски и ЦСКА за дербито помежду им от 17-ия кръг на Суперлигата:\n19:30 часа - НАЧАЛО НА МАЧА\nЦСКА спечели първия гейм - 25:16\nЦСКА поведе след началото на първия гейм, като в последствие "сините" изравниха. Спас Байрев направи 5:5, след което "червените" дръпнаха със 7:5, а при 8:5 в полза "червените" дойде първото техническо прекъсване. При 16:9 бе второто техническо прекъсване, а ЦСКА успя да затвори гейма след 25:16.\n19:55 часа - Начало на втори гейм\nЛевски спечели втория гейм - 25:17\n"Сините" започнаха мотивирано във втората част, а играта бе равностойна в първите минути след старта ѝ. Левски поведе след хубава атака през центъра. В последствие играта се разви точка за точка, като при 2:2 и след серия от грешки на волейболистите на ЦСКА, волейболистите на Петър Шопов дръпнаха – 3:2. Последваха нови равенства, а първата техническа пауза настъпи при 8:7 за ЦСКА. При 16:13 в полза на символичните домакини дойде втората техническа пауза. Уверената игра на Левски продължи до самия край на втория гейм, който в крайна сметка "сините" спечелиха с 25:17 и така изравниха резултата.\n20:28 часа - Началото на трети гейм\nЦСКА спечели третия гейм - 25:18\nДвата състава започнаха равностойно третия гейм, а при 8:7 в полза на ЦСКА бе първото техническо прекъсване. Христо Цветанов изпълни сервис след него, а добър блок на Ивайло Стефанов донесе нова точка в актива на ЦСКА – 9:7. При 10:7 за символичните гости Петър Шопов взе прекъсване. Левски успя да се приближи след сервис на Николай Манчев и грешка на Шекерджиев – 9:10. Мляков пък сгреши при начален удар, за да стане 11:10 в полза на ЦСКА. Блокадата на "червените" продължи да работи добре, а и преднината на ЦСКА се увеличи на четири точки – 14:10. При 16:11 в полза на тима на Александър Попов настъпи и второто техническо прекъсване. При 25:18 ЦСКА излезе отново напред в резултата.\n20:55 часа - Начало на четърти гейм\nЦСКА спечели четвъртия гейм - 30:28\nЦСКА излезе напред в началото на четвъртия гейм – 6:4. "Сините" успяха да изравнят – 6:6, а в последствие и да поведат. Настъпи обаче ново равенство, а при първата техническа пауза ЦСКА бе с точка напред. Левски не съумя да се противопостави умело след подновяването на играта, а при четири точки преднина в полза на противника им дойде второто техническо прекъсване – 12:16. Във финала се разигра истинска драма, а след 30:28 ЦСКА затвори мача.\n21:28 часа - КРАЙ НА МАЧА. Победа за ЦСКА с 3:1 гейма


Цендер Пумпен, реклама в Списание ТД Инсталации, Брой 4/2013\nРеклама на фирма: Цендер Пумпен\nUSS 3000/4000 е професионална машина, с която с лекота се почистват от тиня, листа и пясък градински езера, изкопи, утайници, резервоари и шахти, а също така наводнени избени, приземни и подземни помещения. Цялостната концепция на машината я прави подходяща и за по-тежки ситуации, например аварийни разливи. Оборудвана е с надеждна мембранна помпа с корпус от неръждаема стомана, с която изпомпвате отпадъчни води с утайки и по напорен маркуч ги отвеждате на желано от вас място (канал, резервоар, филтър). А ако ще се изпомпва тиня от градинско езеро, то тя може да се припомпи към близки лехи с цел наторяване или просто да се припомпи навсякъде из градината.\nУниверсалната машина за изсмукване на утайки USS 3000 е професионален уред, който работи тихо с пълна мощност. Машината е самозасмукваща и осигурена срещу работа на сухо. В много случаи, благодарение на голямата си мощност тя замества потопяемите помпи и/или мокрите прахосмукачки. Посредством удължителни тръби и по-дълги маркучи можете да изпомпвате остатъци от утайки от дълбоки изкопи и резервоари. Максималната дълбочина на засмукване е 6,5 метра, а напорната височина е 12 метра - параметри, които правят машината ценен помощник с изключително много приложения.\nСерийно машината USS 3000 е оборудвана с богати аксесоари, като в комплекта влизат готовите за свързване гарнитури за смукателната и напорната страни, ръкохватка с тръби за удължаване, както и различни смукателни дюзи. Устойчиви колела от пластмаса и стабилна изтегляща се дръжка, гарантират леко и удобно придвижване.\nКакто всеки уред с марката ZEHNDER, така и USS 3000 преди да напусне завода преминава през детайлен качествен контрол и получава печат Качество Цендер.\nПо поръчка се доставят и други допълнителни разнообразни аксесоари, като смукателна камбана с телескопичен прът (изтегля се максимално до 4,8 m), плоска смукателна подложка, смукателни и напорни маркучи за удължаване на стандартните маркучи, удължителни тръби от неръждаема стомана. Така дооборудваната машина може да се справи и с по-тежки работни ситуации.\nЗа задачи изискващи повече мощност е нашата машина за изсмукване на утайки USS 7000. А за течности, съдържащи мазнини машините USS 4000 и USS 8000 са окомплектовани със мембрани от специален мазноустойчив материал.\nтел.: 0876 818 621\nЗа Цендер Пумпен в съдържанието


Лили Видева, откривателят на Мирела Демирева: От опитите в квалификацията, знаех, че ще вземе медал - 24news\nЛили Видева, откривателят на Мирела Демирева: От опитите в квалификацията, знаех, че ще вземе медал\nЦяла година живях за този миг, докрай се борих за златото, заяви атлетката\nСреброто на Мирела Демирева в скока на височина на олимпийските игри в Рио де Жанейро усмихна България. След бронза на Елица Янкова в борбата едва ли са били много оптимистите за отличие с по-силен блясък. Среброто на Демирева обаче се оказа прогнозирано и очаквано от треньорката й Лили Видева.\n"Още като видях опитите й в квалификацията бях сигурна, че ще вземе медал. Тя беше много концентрирана и мощна. Беше готова за медал", заяви пред 24news.bg треньорката. Въпреки че в момента атлетката тренира при холандеца Рини ван Лееуин в Зьотермер тя си остава възпитаничка на Лиляна Видева. "Много се радвам и се вълнувам за успеха на Мирела", лаконична бе Видена заради безсънната нощ и емоциите.\nМирела заминава в Страната на лалетата готов, завършен състезател, твърдят треньори по лека атлетика. Видева излезе от светлината на прожекторите, защото тя е изключително скромна и работохоличка. Нямаше късмет да замине за Рио де Жанейро, но голяма част от заслугите за медала на Мирела Демирева са нейни, не спират да хвалят колежката си треньори по лека атлетика.\nИменно Видева показва първите стъпки в сектора за висок скок на Мирела. Тя развива качествата и изгражда един психологически стабилен и концентриран състезател. "Винаги е важна основата върху, която се гради", коментират специалисти в атлетиката. От снощи телефонът на Лили прегрява, а не спират суперлативите за Мирела Демирева. Каквото и да се каже за нея обаче е малко, защото все още емоциите надделяват. Едно обаче е сигурно, че в най-българската дисциплина в атлетиката - високият скок, 26-годишната скачачка може да спечели златото в Токио 2020 г. Пред нея са тежките тренировки, лишенията и желязната дисциплина, за да изкачи най-високият връх в кариерата си.\n"Това е толкова чакан момент. Знаех, че медалите ще се раздават от първи опит на 197 см. Чувствам се невероятно и от опита на 2 м, докрай се борих за златото. Толкова много обичам това, което правя. Не мога да опиша емоцията. Цяла година живея за този момент", каза след награждаването Демирева пред БНТ. Тя не пропусна да благодари на треньорката си Лили Видева, както и на сегашния си наставник. И тук пак съдбата се намеси. Първият човек, който прегърна Мирела бе Валерия Видева, младата талантлива журналистка на БНТ, която е дъщеря на откривателката на олимпийската медалистка.\n"Имаше голямо напрежение в сектора зависок скок и всяка една от финалистките можеше да спечели златния медал. Много е важно да се издържи на това напрежение и да имаш звездичка. А Мирела беше концентрирана, издържа на напрежението, явно и звездичка си има", коментира пред 24news.bg откривателката и създателката на сребърната медалистка от Рио.\nВидева е сред най-известните български треньори по лека атлетика. Тя изведе до европейска титла Петър Дачев в скок на дължина в зала, в Гент 2000 г., а преди това той стана световен шампион за младежи в Анси. Под ръководството на Видева сестра му Петя Дачева регистрира 14.44 м в тройния скок, но пропусна Рио'16 заради операция на ахилесовото сухожилие.\nТреньорката Лиляна Видева нямаше късмета да трепери, да се притеснява и да брой всяка стъпка от разбега на Мирела от трибуната край сектора за висок скок в Рио. Тя нямаше късмета да аплодира първа възпитаничката си, но пък със сигурност е една от най-щастливите жени в момента, защото среброто, което заблестя върху Мирела е и с цената на нейния труд.\nАлександра Никова, 24news.bg\n0.2496 s - Время запросов к БД 529 - Количество запросов к БД 1.1294 s - Время парсинга страницы 1.3790 s - Итоговое время парсинга/генерации страницы database - Источник: база данных или кеш


Румянтика в кухнята: ПАСТИ С ЯБЪЛКОВ КРЕМ\nКарамелено -ябълков крем\n1 ябълка ситно настъргана\nЗагрейте фурната до 160°С\nМекото масло смесете със захарта до кремообразна маса. Добавете яйцата едно по едно и разбийте добре (добавяйте всяко следващо след като предното е добре усвоено от крема).\nОтделно се смесете брашното, солта и бакпулвера. Добавете половината от сухите съставки в крема и внимателно разбъркайте, след това добавете млякото и ванилията, разбъркайте, след което добавете и останалите сухи съставки. Разбъркайте докато стане гладко тесто.\nИзсипете сместа в тава за печене с размери 24/24cm, застлана с хартия.\nПечете блата за 30-35 минути, докато се зачерви добре и да премине успешно теста с клечка за зъби. Извадете и охладете върху скара.\nПоставете го обратно в тавичката (застлана с хартия), където сте пекли и го сиропирайте леко с малко ябълков сок с разтворена в него 2 с.л. захар.\nКарамелено -ябълков крем:\nНакиснете желатина с 2-3 с.л. от ябълковия сок и го оставете да набъбне.\nЖълтъците с щипка сол разбийте леко до получаване на кремообразна маса.\nСмесете захарта и водата и поставете на огъня в съд с незалепващо покритие и варете докато започне захарта да се карамелизира. Когато се получи златиста карамелена маса дръпнете от огъня и внимателно налейте ябълковия сок и разбъркайте (бъдете внимателни, за да не се изгорите). Върнете отново на огъня, бъркайте до пълното разтопяване на карамела. Намалете максимално силата на котлона и внимателно и на малки порции добавете разбитите жълтъци, като не преставате да разбивате (процесът е като застройване на супа). Гответе докато започне да се сгъстява (това продължава приблизително десетина минути). След като се е сгъстила сместа прибавете ситно настърганата ябълка и канелата, разбъркайте, свалете от огъня и оставете леко да се охлади за около 3-4 минути, след което прибавете набъбналия желатин и разбъркайте да се разтопи напълно в топлата смес. Покрийте с домакинско фолио и оставете да изстине до стайна температура.\nПрез това време смесете крема сиренето с пудрата захар и разбъркайте да стане кремообразно.\nСега обединете двата крема до хомогенност и получилия се крем изсипете върху изстиналия и сиропиран блат, загладете и оставете в хладилника за около половин час да се стегне.\nПодгответе съд с вряща вода за водна баня.\nПоставете в огнеупорна купа белтъците и ги разбийте на пяна, след което започнете да прибавяте захарта на порции и като продължавате разбиването. След като сте прибавили цялото количество захар преместете купата върху съда с горещата вода и продължете да разбивате, докато меренгето стане плътно и лъскаво и захарта напълно се разтопи (когато разтриете между пръстите си не се усещат кристалчета).\nСвалете купата от огъня, оставете леко да се охлади сместа и след това я разстелете върху карамелено-ябълковия крем.\nВърнете отново в хладилника да изстине напълно и да се стегнат пластовете крем. След около 4-5 часа може да нарежете на пастички, да декорирате или само да поръсите леко с канела и да поднесете.\nАз процедирах по следния начин: първо нарязах на пастички и след това с помощта на пош шприцовах меренгето върху всяка пастичка, оставих да се стегне и след това украсих с парченца ябълка.\nГергана Лазарова 25 март 2014 г., 11:45 ч.\nРуми, ще ни е сладко и още как! Прекрасни пастички, толкова да са красиви, а за вкуса напълно ти се доверявам. :)\nРуми 25 март 2014 г., 12:28 ч.\nБлагодаря ти, Гери! Не очаквах да е толкова ароматно и вкусно - карамел, ябълка и канела - супер е! Поздрави и за теб и хубав ден!\nАлбена Павлова 25 март 2014 г., 12:34 ч.\nМного добре си решила да пробваш тези пастички, Руми! И на мен ми звучат много интересно :) А по отношение на меренга - перфектен е! Много красива украса се е получила! И предишни пъти се възхищавах на равномерното му нанасяне върху сладкишите :) Професионален майстор си на тази сладост!\nПожелания за хубав ден и поздрави!\nРуми 25 март 2014 г., 13:50 ч.\nБлагодаря ти, Бени, за похвалите! Старая се да става равномерно, но нали знаеш точно когато най-много се стараеш и искаш да се представиш все нещо се обърква, ама какво пък пак се изяжда :). Поздрави и за теб, миличка и прекрасен ден!\nИвана Кръстева 25 март 2014 г., 18:44 ч.\nРуми, много красиви и вкусни пастички! Кремчето заинтригува и мен!\nРуми 25 март 2014 г., 23:06 ч.\nБлагодаря ти, Ванюшка, честито и на теб! Само благи вести да влизат в дома ви! Топла прегръдка за лека нощ!\ngogolina 25 март 2014 г., 21:13 ч.\nОле какви са красавици тези пастички Руми :) строени в редичка :)\nРуми 25 март 2014 г., 23:11 ч.\nБлагодаря ти, миличка! Честито Благовещение и на теб и семейството ти и само благи да са вестите! Прегръдка!\nТики 25 март 2014 г., 22:49 ч.\nОх, ето още един, дето умее да вдига белтъци на бетон... Ама как така ви се получават толкова шприц-послушни! И Йоли тези дни това показа, и Мария Кристу, сега и ти...\nНо пастичките ти са отлични! И кремът ми допада, и поднасянето :) Браво!\nЧестито Благовещение, мила :)\nРуми 25 март 2014 г., 23:23 ч.\nСърдечно ти благодаря, Тики! Честито Благовещение и на теб!\nС белтъците не винаги е било лесно, имала съм и провали, но така пък се амбицираш да пробваш пак :). Спокойна вечер и прегръдки!\nBety 27 март 2014 г., 17:06 ч.\nКак обичам ябълкови неща! !!! А това тук изглежда страхотно вкусно!\nРуми 27 март 2014 г., 22:23 ч.\nБлагодаря ти, мила Бети! Поздрави и спокойна вечер!\nЛюси 4 април 2014 г., 11:45 ч.\nРуми, аз май трябва да ти се извиня! Не знам къде съм спала досега, че не съм видяла твоя прекрасен блог! Веднага поправих грешката и започнах да си заплювам една по една рецепти, които да опитам. Благодаря ти и ще почна да ти досаждам честичко с коментари и хвалби по твой адрес! Сърдечни поздрави, мила!\nРуми 4 април 2014 г., 12:31 ч.\nЛюси, миличка, няма какво да се извиняваш човек не може да е на всякъде! :) А колкото до досаждането - това е най прекрасното досаждане -от приятели и позитивни хора! Много ще се радвам, ако ти харесат моите рецепти и ги пробваш, а след това и споделиш (приемам и критики, и съвети, а не само хвалби :D)! Прегръдка от мен и слънчев ден, миличка!


Coreldraw: Видове запълвания. Инструменти Interactive fill и Mesh fill | Аула урок\nВ този урок ще се запознаем с различните видове запълвания и начините, по които можем да контролираме характеристиките на запълването.\nНай-основния вид запълване с прилагане на еднороден цвят чрез палитрите с цветовете, вече познавате от миналия урок.\nПърво селектираме обекта и след това посочваме цвят или издърпаме с мишката върху обекта някой цветовите мостри.\nОсвен еднородни запълвания, можем да задаваме запълване с преливане, шарки, текстури и други.\nКато всички тези възможни са обединени в един инструмент.\nТова е инструмента "interactive fill".\nМожем да го извикаме с клавиши "g".\nВ лентата с характеристики, можем да избираме от различните видове запълване.\nЗа да използваме възможностите на този инструмент, трябва първо да селектираме обект.\nСлед като селектираме обект, маркирания бутон ни показва, какъв е текущия тип на запълването на този обект.\nСъс щракване върху първия бутон "no fill", премахваме текущото запълване.\nОт втория бутон "uniform fill" задаваме еднородно запълване с един цвят.\nМожем да избираме цвета на запълване от палитрата.\nДа променяме съотношението на компонентите съставящи цвета.\nИли да избираме цвят с пипетката.\nОт бутона "edit file" отваряме разширените настройки.\nСелектираме друг обект и от третия бутон "fountain fill" прилагаме запълване с преливка.\nПреливките са плавно преминаване от един към друг цвят, чрез поредица от междинни цветове.\nПо подразбиране се създава линейна преливка с два цвята.\nС "fountain fill" интерактивно задаваме запълването и уточняваме разполагането на преливката.\nЦветовете променяме, като селектираме маркер за цвят и изберем нов цвят от палитрата.\nИли след селектиране на маркер, от лентата с характеристики или от прозореца за бърз достъп избираме нов цвят.\nСъщо можем да направим цвета прозиращ.\nС плъзгача по средата регулираме процентното преливане и границата между двата цвята.\nС ръкохватката с кръг в края, завъртаме преливането под ъгъл.\nЗа добавяне на нов цвят, щракваме два пъти върху пунктираната линия и можем да го сменим по-познатите начини.\nС хващане и издърпване преместваме отделните маркери.\nИли със задържане върху пунктирната линия между тях ги преместваме едновременно.\nПреливките са четири вида.\nЛинейни, радиални, конусовидни и пирамидални.\nВсеки от видовете контролираме по същия начин, с преместване на маркерите и ръкохватките.\nОт "reverse fill" разменяме последователността на цветовете.\nОт "arrangement" задаваме повтаряне на преливката в същата последователност.\nИли огледално обръщане.\nОт "smooth" задаваме плавност на преливането от един цвят към друг.\nОт "free scale and skew" деактивираме допълнителната ръкохватка за деформиране на основната форма на градиента.\nМожем да избираме и от готовите градиенти за свободно ползване, които се намират в раздел "personal".\nИ да ги контролираме по същите начини.\nНо за тях трябва да имаме предвид, че са с "rgb" цветове.\nИ трябва да конвертираме цветовете в "cmyk", ако ги използваме във файл за печат.\nСледващите видове бутони са за създаване на шаблонни запълвания с различни видове шарки.\nСелектираме обект и от четвъртия бутон "vector pattern fill" задаваме запълване с пълноцветна векторна шарка.\nОт стрелката отваряме падащ списък с категориите шарки.\nМаркираните с воден знак са достъпни за регистрирани потребители на лицензиран софтуер.\nА тези за свободно ползване са в раздел "personal".\nВекторните шарки, с които разполагаме на компютъра и тези, които създаваме.\nСобствена шарка ще направим в следващия урок.\nА сега ще приложим една от готовите.\nЩракване върху иконата.\nПоявява се прозорец с увеличен преглед на шарката, където виждаме името, локацията и категориите посочени за нея.\nОт бутоните можем да я приложим.\nМожем да я добавим в любими.\nДа я споделим, да променяме настройките или да я изтрием.\nС натискане на "apply" прилагаме шарката.\nПунктирните очертания показват, размера на повтарящото се парче, което позиционираме с преместване на линията със стрелка.\nС ръкохватките деформираме, мащабираме и завъртаме шарката.\nОт лентата с характеристики задаваме огледално обръщане на повтарящите се парчета.\nС активиране на "transform with object" заключваме шарката към размерите на обектите.\nАко сменим с инструмента за селектиране и трансформираме обекта, текстурата се трансформира заедно с него.\nСелектираме нов обект.\nС клавиш "g" отново извикваме инструмента "interactive fill".\nИ от петия бутон "bitmap pattern fill" задаваме запълване с растерни шарки.\nВ раздел "personal" избираме някой от готовите шарки.\nИ я прилагаме по същия начин с натискане на "apply".\nРастерните шарки представляват повтарящи се "rgb" изображения.\nНачина на сливане на ръбовете управляваме от "blend transition".\nЧрез бутоните за радиално и линейно сливане и други настройки.\nМожем също да вмъкнем изображение и да създадем собствено растерно запълване, но това ще видите в следващия урок.\nА сега селектирам нов обект и преминавам към шестия бутон, от който можем да избираме между три различни запълвания.\nС "two-color pattern fill" задаваме запълване с двуцветна шарка.\nОт падащия списък можем да изберем някои от готовите шарки, която трансформираме с ръкохватките.\nДвата цвята променяме с натискане на стрелката до цвета и избор на някой от различните възможности.\nИли като пипетката вземем цвят от друго място в документа или от палитрата.\nОт този тип запълвания също ще създадем собствени в следващия урок.\nА сега селектирам нов обект и ще разгледаме предпоследният тип запълване "texture fill".\nС него задаваме тукстурни запълвания, имитиращи повърхността на различни предмети и материали.\nТези текстури изпробвахме, като фон в урока за създаване на часовник.\nПо подразбиране се задава първата текстура, която ще сменим.\nОт падащия списък изберем някой от колекциите текстури.\nОт стрелката до текстурата отворим цялата колекция.\nИ с посочване приложим друга текстура.\nОт бутона "edit fill" отваряме разширените настройки, където променяме цветовете на текстурата.\nТекстурите се генерират като растер и по тази причина са с "rgb" цветове.\nМожем да ползваме референтни стойности в други цветове и модели, които ще се изобразяват в "rgb" модел.\nИ ако се ползва, такава текстура за печат, трябва преди принтиране да се конвертира в "cmyk" изображение.\nВ полетата с числови стойности, могат да бъдат различен брой, според конкретната текстура.\nМожем да задаваме стойности ръчно или от "randomize" наново да генерираме текстурата с нови произволни стойности.\nИ накрая натискаме "ок".\nСелектираме нов обект и от последния бутон "postscript fill" ще зададем друг вид запълвания.\nСъздадени на "postscript" език за програмиране, които са векторно базирани.\nТова са различни видове повтарящи се фигури.\nОт "edit fill" контролираме параметрите, които за различните "postscript" запълвания могат да бъдат различни на брой.\nМожем да избираме друг от списъка.\nКато променим параметрите натискаме бутона "refresh".\nЗа визуализиране в полето за преглед.\nИ ако резултатът ни удовлетворява, натискаме "ок".\nТози вид запълвания може да използваме за различни ефекти, като например да разположим обект с "postscript" запълване на друг обект, запълнен с шарка.\nИ така да получим комбиниран резултат.\nВсяко от приложените запълвания след като посочим обекта, можем да променяме, както от лентата с характеристики на инструмента за интерактивно запълване, така и от докера "object property" в раздела с характеристиките на запалване.\nИли по най-бързия начин, при селектиран обект, щракваме два пъти върху иконата за запълване в статус лентата.\nТака отваряме диалоговия прозорец "edit feel".\nИ оттам променяме настройките или събираме друг тип запълване.\nВ кутията с инструменти под "interactive fill" има още един инструмент за задаване на по-особен вид запълване.\nОт тук или бърз клавиш "m", извикваме "mesh fill".\nИли това езапълване чрез мрежа от контролни точки.\nЗа всяка, от които може да се зададе различен цвят.\nКогато изберем обект с инструмента "mesh fill", по подразбиране се създава водеща мрежа от два реда и две колони клетки.\nБроя им увеличаваме от полетата "grid size".\nМожем със щракване да поставяме нови точки.\nИ да ги управляваме по същите начини, като възлите от кривите.\nСелектираме отделни точки от мрежата.\nИли чрез двата вида селекция, ограждаме няколко точки.\nСъщо като щракнем веднъж в зона, селектираме точките, които я ограждат.\nНа селектираните точки задаваме цвят от палитрата или от "mesh fill color".\nАко при селектирана точка задържим клавиш "ctrl" и щракваме върху цвят.\nНе го прилагаме директно, а с всяко щракване го добавяме малко по-малко и го смесваме с текущия.\nТози вид запълване ни позволява да създаваме нещо като по-различен вид градиенти.\nКато ни дава пълен контрол върху организирането на цветовете.\nС "mesh fill" създаваме реалистично запълване на векторни обекти.\nИ създаваме илюзията за обем.\nМожете да изчертаете различни векторни форми.\nИ след това да експериментирате с възможностите на инструмента "mesh fill".\nКато чрез цветовете моделирате формата на предметите, които сте нарисували.\nМожете да копирате цветове от отделни зони, като при една или повече селектирани точки, от лентата с характеристики или с клавиши "ctrl+shift+e" вземете пипетката и със щракване вземете цвят, от която и да е част от екрана.\nИ директно го прилагате върху селектираните точки от мрежата.\nС това завършваме общото разглеждане на видовете запълвания.\nВ следващия урок ще ви покажа как да правите персонализиран запълвания с растерни или векторни обекти.\nПри използване на инструмента Mesh fill, ако щракнем веднъж в зона, оградена от няколко точки...\nселектираме всички точки, ограждащи зоната. 7268\nсъздаваме нови точки в мрежата. 7269\nпреминаваме в режим за завъртане на обекта. 7270\nС кой клавиш извикваме инструмента Interactive fill?


Анкара: Турски компании ще участват в изграждането на „Турски поток“ - Национално Движение Русофили\n05.08.2015 at 11:30\nТурски компании ще участват в изграждането на наземната част на газопровода „Турски поток“, заяви министърът на енергетиката и природните ресурси на Турция Танер Йълдъз, предаде РИА Новости.\n“Турски компании ще участват в изграждането на “Турски поток”. Руските ни колеги знаят, че имаме голям опит в строителството на газопроводи. Надявам се, че ще използваме това”, каза Йълдъз в интервю за агенция Anаdolu.\nТой добави, че страната му няма да участва в изграждането на подводната част от тръбата по дъното на Черно море.\nПроектът „Турски поток“ предполага строителството на газопровод с мощност 63 милиарда кубични метра газа на година от Русия в посока Турция през Черно море. Газопроводът с протежение около 1100 километра ще се състои от четири нишки и ще прекарва до турско-гръцката граница до 47 милиарда кубични метра газ. Предполага се, че на границата на Турция с Гърция ще бъде създаден газов хъб, а страните от ЕС ще трябва самостоятелно да реализират газотранспортните мощности по по-нататъшния прием на този газ на своя територия.\nИзточник в руското министерство на енергетиката съобщи пред журналисти в края на юли, че Русия е изпратила на Турция проект за междуправителствено споразумение само за първата част от „Турски поток“ с мощност 15,75 млрд. кубически метра, по втората и третата част се планира подписването на документи поотделно.\n#Анкара #строителство #турски компании #Турски поток #участват


ВАС осми ден крие решението за винетките, понеже го „обезличава“ – DeFakto.bg\nHome / Законът / ВАС осми ден крие решението за винетките, понеже го „обезличава“\nDe Fakto 22.07.2016\tЗаконът, Избрано Напишете коментар 1,881 Прегледа\nОсми пореден ден Върховният административен съд крие и не обявява публично едно свое знаково решение – за поскъпването на винетките. Макар да е взето още на 14 юли, текстът му е недостъпен на сайта на съда. Там и днес вместо решението стои култовият надпис: „Документът е в процес на обезличаване на лични данни“.\nИ днес решението за винетките е недостъпно.\nМакар че по закон съдебните решения са публични, се стигна до абсурда обществото да разбере, че на първа инстанция съдът е отменил поскъпването на винетките, от други „източници“. Скандално.\nНелепата ситуация е плод на тръгналото през май прекрояване на най-публичния и награждаван от Програма „Достъп до информация“ съдебен сайт. Под претекст за защита на личните данни от публичната информация изчезнаха всички искови молби, а „обезличените“ съдебни решения (когато и ако все пак се публикуват) на моменти неразбираеми, след като от тях са заличени дори наименованията на държавни служби и институции, например НАП! Случи се, след като години наред административните дела бяха напълно открити, без протести от страните по тях. А защитата на личните данни очевидно не е държавен приоритет, след като в сряда правната комисия на парламента гласува всеки гражданин, който дръзне да подаде жалба срещу магистрат, задължително да си пише и ЕГН-то.\nФакт е, че абсурдните заличавания на всякакви имена в съдебните решения са плод на инатливата практика на Комисията за защита на личните данни, но доскоро това не спираше Върховния административен съд. А ситуацията с решението за винетките вече е парадоксална – всички знаят за него, министър Лиляна Павлова обяснява от телевизионния екран как и защо ще го обжалва, а в сайта на ВАС то не съществува. Колко време му трябва на съда да обезличи лични данни, може би петилетки?! А може би просто е удобно някои решения да останат скрити. Докато не се „поправят“.\nПредишна Да подкрепим с подписи петицията за справедливост на съдии от цял свят!\nСледваща Висш адвокатски съвет: Новият съдебен закон капсулира опасно съдебната власт


Qazami- фибри за коса Продукти за прикриване изтъняването на косата | Фермата\nИма много продукти за изтъняла коса и плешивост на пазара. Някои от тях са фармакологични, а други са козметични. Освен тези, базирани на финастерид и миноксидил. Представяме Ви точните продукти, които служат за скриване на изтъняването на косата.\nНякои от тези продукти са наистина вълнуващи, защото след няколко секунди успяват да трансформират човек, страдащ от оплешивяване и следователно с осезаемо изтъняване в личност с красива коса.\nСтава дума за фибри за коса, продукт, който от няколко години е на пазара и все повече се наблюдава, особено през последните 5 или 6 години. Тази козметика за коса може да се намери на базата на кератин или на базата на памучни микро-фибри. Ние казваме, че последните са тези, които са много популярни, тъй като са с много добро качество и имат предимството да се придържат много по-добре към косата от тези на кератинова основа.\nНо как Qazami работи, за да маскира изтъняващата коса?\nТова е много просто, този вид влакна веднъж разпръснати по сега лъщящият скалп, но с тук – таме няколко косъмчета, наричана велур, се прикрепват към тънките косъмчета и ги прави много по-дебели. Резултатът е, че изглеждате с коса, както когато сте били млади. Освен това Qazami е доста устойчив на вода, дъжд и пот. Ясно е, че ако Ви намокри слаб есенен дъжд, продуктът се противопоставя много добре, но ако се окажете в средата на порой, той разбира се ще се отмие. Въпреки всичко това е отлично решение за тези, които страдат от косопад.\nЗа тези, които считат това за дискомфорт, помнете, че дори нормалната козметика, която ползва по-нежния пол, ако бъде подложена на буря, вероятно няма да устои. Връщайки се към нашите продукти, един от най-добрите е определено Qazami Hair Fibers Make Up, който се предлага в 7 цвята и със сигурност ще намерите този, който е точно за вас.\n← Маскирайте плешивостта\nОригинални мъжки маратонки и обувки: съвети при комбиниране →


Daily Mail: Шокиращ доклад разкрива, че Великобритания отделя по-малко средства за лечение на рак от страни като България и Румъния\nШведският институт за здравна икономика установява, че Великобритания изостава от другите страни що се отнася до размера на разходите за лечение на рак, като дял от общия й бюджет за здравеопазване. Също така петгодишната преживяемост на онкоболните в страната е по-ниска в сравнение с тази в 17 други държави в Европа, сред които Малта и Исландия.\nВсе повече хора в Европа преодоляват рака благодарение на подобряването на диагностиката и лечението. А въвеждането на нови медикаменти във Великобритания е с по-бавни темпове в сравнение с петте най-големи икономики в Европа – Германия, Франция, Италия, Испания и Холандия, се посочва в статията.\nСредно 54% от онкоболните в Европа живетя повече от 5 години след откриването на заболяването. Във Великобритания този процент пада на 50%.\nИ докато в страните от Европейския съюз за лечение на онкозаболявания се отделят средно по 6% от общите разходи за здравеопазване, във Великобритания те са едва 5%. Всъщност, само Норвегия, Исландия, Финландия, Дания и Португалия отделят по-малко средства, сочи докладът.\nАсоциацията на британската фармацевтична индустрия, която анализира данните, заявява, че докато се постига напредък по отношение на оцеляването на онкоболните, Великобритания изостава. Говорителят на асоциацията д-р Пол Кечпол казва:\n„Като цяло Великобритания отделя по-малко средства за здравеопазване, по-малко за грижа за онкоболните и има по-слаб достъп до нови медикаменти за онкозаболявания“


Неща за Фентъзи: "СПОМЕНИ ОТ ЛЕД" от Стивън Ериксън\nГодината е 2001 - точно четиринайсет месеца след публикацията на предишната книга от поредицата и вече Стивън Ериксън успява да зарадва феновете с новото си допълнение. Не знам кое е по-впечатляващо - колко бързо е написал толкова дебел том или това колко интересно е успял да направи съдържанието му. Също така, първоначалните отзиви за книгата са толкова добри и приемането на критиците е толкова позитивно, че тя бива обявена за една от най-добрите за годината. У нас "Спомени от лед" бива публикувана през 2005 г. от ИК "Бард". Събитията в нея се развиват едновременно с тези от второто сказание и само няколко месеца след края на "Лунните Градини". За мен това беше голямо успокоение, тъй като бях силно привързан към персонажите от тази арка и се чувствах инвестиран във военната им кампания. Да не говорим, че континентът на Седемте Града ми се стори много по-ужасяващ и предпочитах да се завърна в границите на познатата Малазанска Империя, където смятах, че ужасите на войната ще са по-лесни за понасяне. Територията на Източен Дженабакъз обаче се доказа като не по-малко безмилостна и коравосърдечна земя, така че на успокоението ми не бе писано да трае дълго.\nНе спирам да се изумявам колко талантлив писател е Стивън Ериксън! Отново ще спомена, че мащабът на произведението, наситеността и богатството на света му, които надминават тези на "Колелото на Времето" нямат нищо общо с хвалебствията, които отправям по негов адрес. Става дума изцяло за уменията му да си служи с думите. Правила като "всяко изречение трябва да развива сюжета или да гради върху характера на персонаж" за него са смешни, защото с около петнайсетина реда от първата си глава, той успява да покаже как се е стигнало до този момент, за който става дума, кои са персонажите, които представя, какво ги е довело тук и едновременно с това да разпали интереса ми за всичко това! Грънтъл ми стана фаворит още с представянето му. И дори не знаех, че ролята му ще има по-голямо значение за историята, защото авторът често описва невероятни персонажи, към които незабавно се прибързвам, а миг по-късно те изчезват завинаги. Ето такъв писател е той - провокиращ въображението и манипулиращ емоциите на читателя през цялото време с всяко свое изречение. В оригиналните издания *както вече споменах, чета книгите на английски, а после и преведените издания* демонстрира и езиковите си умения, с които си играе постоянно и пример за това е, че думата "disgruntled" се среща на всяка страница, където персонажът Грънтъл се споменава и така изгражда перфектна представа за това какъв е той. Подобаващо циничен, критичен към останалите и постоянно недоволен. И все пак, предизвикващ симпатиите на читателя към себе си. Колкото до Бочълайн и Корбал Броуч само ще кажа, че веднага ми стана ясно защо има отделни книги изцяло за тях...\n"Неприятният страничен ефект от образованието сред масите е липсата на респект.\nПренебрежение към авторитета, по-скоро."\nТретото сказание беше наистина по-лесно за четене от предните две. В никакъв случай леко четиво, но определено не бях толкова объркан за това какво чета и имах известна представа за мотивите на повечето персонажи - макар, че в тази история читателят никога не може да е сигурен за мотивите и вярността на когото и да било. Може да е защото вече съм заякнал от безмилостната тренировка, на която авторът ме подлага, но може и самият той да е стабилизирал темпото си. Това, разбира се, не включва магическата система с Лабиринтите. Изобщо не я схващам и се притеснявам, че може да съм изпуснал нещо или просто все още не е било разяснено как действа тя. Драконовата колода с карти, също. К-А-К-В-О?! Свързани ли са двете или не са? Откъде идва цялото това? Силно се надявам, че не е толкова комплексно колкото си мисля, защото е едно от последните неща, които остава да ми се разяснят, за да разбера поредицата по начин, по който ще се чувствам уверен в прочитането ѝ.\nХилядолетната история на света, който се разкрива пред мен е неописуема. Звучи толкова комплексна, колкото тази на нашия свят с милионите малки организми, които еволюират постепенно, за да стигнат до сегашния си стадий на развитие. Начинът, по който авторът гради фентъзи е подобен на този, по който природата скулптира планина. Колосалната скала, над която работи са преплитащи се истории и събития случили се стотици хиляди години в миналото, които се отразяват на настоящето и бъдещето. Актът на доброта и съчувствие, може да резултира в геноцида над цял един народ, който в момента на акта не съществува. Проявата на милост може да доведе до бедствия развиващи се на континент, който тепърва предстои да бъде заселен. Не искам да го сравнявам с Толкин, защото творчеството му е толкова различно, но последно при него съм виждал историята на народи, държави и религии да се превръща в красиви легенди така гладко. Всеки един от тези аспекти - дали ще са приказките, с които някоя от расите приспива децата си, легендарните фигури, от които войниците на една определена войска черпят вдъхновение или религиозните притчи на укриваща се секта - не просто грабват вниманието на читателя, ами се борят за него.\nПерсонажите, които вече са ми познати, стават все по-интересни за мен, а новите, които биват представени са постепенно разгръщаща се мистерия. Каладън Бруд е идеален пример за това. Знаех, че не е шега работа още от кратките епизоди, в които се появява, но тук Ериксън наистина показва колко интересен всъщност е вождът. И не само той! Няма персонаж в тази поредица, чийто характер и история да не са премислени в дълбочина и да крият толкова много, дори историята им да се разкрива пред читателя чрез разхвърляни изречения и намеци. Мостоваците, както винаги досега, са забележителна група, чиито идеали, вярност, единност и колоритност, действат като клон, за който да се хвана в неспирния приток от информация, която ме завлича по бурното течение на тази история. Култът на Панион Домин беше точно обратното на тях и неслучайно играе антагонистичната роля в романа. Непознати, извратени, фанатични, те представляват опасност не само за конфедерацията на Свободните градове, но и монотеистична заплаха за боговете, чиито религии биват изповядвани там. Да научавам за тях беше кошмарно, от традициите и тактиките им ми се повдигаше, а колкото повече разбирах целите им, толкова по-плашещи ми се струваха. Канибализъм, некрофилия, умствен контрол, изтезания до степен на лудост... В свят, в който всички персонажи са морално сиви и притежават множество личностни несъвършенства, тези са лошите. Хора като Уискиджак и Дужек пък са пълната противоположност. За тях знаем, че са добрите и каквито и действия да извършат, предполагам читателите могат да ги оправдаят, защото подобно на войниците, които предвождат, те им имат пълно доверие. Силвърфокс беше много приятна изненада, тъй като още от първата книга очаквах да разбера какво се случва с нея и как ще протече историята ѝ занапред. Личността ѝ, думите и поведението ѝ - всичко в нея беше впечатляващо.\n"Това ще го реша аз. Защото съществувам, за да властвам над тях.\nДа ги командвам всички. Раждането ми провъзгласи Сбора им - зов,\nкойто всеки Т'лан Имасс на този свят трябва да е чул. И сега онези, които\nмогат, идват насам. Идват."\nНай-впечатляващото в този роман, според мен е способността на автора да жонглира с бойните сцени и действието, съчувствието към персонажите и употребата на насилие. Насилието в този роман не присъства, за да бъде експлоатирано с цел да превърне романа в поредното "мрачно" фентъзи. Вместо това, Ериксън успява да предаде смазващото чувство на отчаяние, които биват породени от военното прахосване на животи. Подобно на това, героизмът по време на война се изразява в това не кой може да избие най-много от противниците си, а кой може, насред безумието и бруталността, да опази човещината и съпричастността си. Споменах тази дума няколко пъти досега и смятам, че тя е основната тема на романа. Все пак цялата война, която се води е заради демонстрацията на съпричастност. Тя, също така е отговорна за загубата на някои от любимите ми персонажи, както е и виновна за пълното (духовно и физическо) пречупване на други.\nРазбира се, има доста неща, които не ми харесаха в Спомени от Лед. Ранната кулминация, която бе последвана от изпълнените с понякога ненужна експозиция безброй страници, създават грешни очаквания. Постоянното загатване на неща, които по-нататък ще имат значение ме оставяха объркан и често се случваше да не съм разбрал някой факт или история, заради това. Обаче за книга, която дава толкова много, кара читателят да разсъждава над безброй теми и да преосмисля самата реалност, в която живее - това е нищожна забележка. Подобно на предишната, тази книга ме качи на следващото стъпало по стълбата, която е тази поредица. Пъзелът продължава да се нарежда и картината става все по-ясна и търпението ми бива тествано с всяко следващо допълнение.\nАвтор с големи очаквания към читателите, които също трябва да имат големи очаквания и още по-голямо търпение. Стивън Ериксън изменя значението на това, което до този момент възприемах като "епично" в романите, които чета. Признавам, че с всяка следваща книга епосът става все по-лесен и разбираем за четене и отплатата си заслужава. В случая с Малазанска Книга на Мъртвите обаче дума като "лесна" никога няма да е правилната, защото колосалният обсег, историята, широтата и персонажите изискват пълното внимание на читателя, както и да бъде отворен към новости, каквито не е подозирал, че фентъзи жанрът би могъл да има. Историята в третото сказание, подобно на предишните две, разбива значението на това какво са понятията за добро и зло чрез разглеждане в дълбочина на личностните борби, загубите и радостите на главните герои - на новите, които биват представени тук, както и на вече познатите. Любимият ми аспект от Спомени от Лед беше, че независимо трагедията и драматизма, авторът е внедрил в творбата си хумор, който издига и контрира бруталността на случващото се и предоставя гледна точка, която е отвъд всичкото насилие, борби за власт, маниакален контрол и жажда за отмъщение.\nОценката е *за даване от по-висши хора от мен*. The heart of wisdom is tolerance.


Блу Айви, "Brown skin girl" и как дъщерята на Бионсе попадна в класацията на Billboard - Lifestyle.bg\nБлу Айви, "Brown skin girl" и как дъщерята на Бионсе попадна в класацията на Billboard\nДъщерята на Бионсе и Джей Зи неведнъж е привличала нашето внимание, но най-вече с поведение и скъпи дрехи. По всичко личи, че Блу Айви върви по стъпките на своите богати, известни и музикални родители.\nСлед успешните уроци по обноски, сега дойде време седемгодишната госпожица Картър да атакува не само червения килим, но и музикалните класации. Блу Айви участва в песен от саундтрака на "Цар Лъв", която носи името "Brown skin girl".\nТя попадна под номер 76 в класацията Billboard Hot 100, което прави дъщерята на Бионсе и Джей Зи най-младата изпълнителка, намерила място в този чарт.\nShout out to @anythingforlatinas for putting us on to this song by @Beyonce featuring #BlueIvy! Contributor @NuevaYorkaNYC breaks down the appropriation debate and shares her personal experience.https://t.co/ifns2kZQr1#BrownSkinGirl #LionKing pic.twitter.com/IOKTb2Cq5m\n— LatinX (@thereallatinx) July 29, 2019\nВокалите на дъщерята на звездната двойка се чуват в началото и в края на песента, а дни преди това тя се появи и в клипа на "Spirit" - още една песен от саундтрака на "Цар лъв", изпълнявана от Бионсе.\nДокато Блу Айви празнува своята първа поява в музикалната класация, баща й вече може да се похвали с юбилейна стотна, и то солова. Бионсе пък е била 63 пъти в Billboard Hot 100 - постижение, което дъщеря й може и да подобри. Учениците често задминават учителите си.\nЛайфстайл / Звезди / Блу Айви, "Brown skin girl" и как дъщерята на Бионсе попадна в класацията на Billboard


Коментари - Тръмп: Защо да пазим Германия от Русия, като тя й плаща милиарди за енергия | Днес.dir.bg\n03:54 | 30.09.20\nВсички американски военни да се прехвърлят от Германия в България за да пазят нашата родина от болшевиките.\nВие на кой трябвате? Ало! Нужна само територия.Размечтаелся, овца.Все някой да ви спасява.\nМного ясно видим руски акцент. (нерегистриран)\nРазмечтахме се вас да ви няма в България.\nМи да. Тръмп правилно извежда част от окупационните войски от Германия. Чудно ми е защо намесва РФ? Защо не спомена, че Франция и Германия подписаха договор за военно сътрудничество? Но по този начин ще засегне Франция, която е един от постоянните членове на СС на ООН. Напада Китай, държи се уклончиво с РФ. Вярна ще му остане само Британия.\nДа се прибирате в Америка кравари мръсни -\nАми и ти се прибирай в Индия.\nТръмп е прав, Германия е прекалено обвързана и зависима от руски газ... Алчността за големи печалби маже да изиграе лоша шега...\nОт къде да взимат евтина газ- нали няма да предложиш от Америка евтина газ.\nпоздрави от Рамщайн https://www.youtube.com/watch?v=NeQM1c-XCDc\nПоредната тема от която рижия орангутан нищо не разбира. Аланкооооу , НАТО е създадена с основна цел ( въпреки че е неписана ) да слага клин между Германия и Русия ... Америка не може да абдикира от отговорността "да пази" Германия, защото не дай боже да се прегърнат Русия и Германия на Америка и се такова такованата такованка .... В интерес на истината и Обама се чудеше и се чешеше зад врата за какво му е това НАТО ...\nДа ги прати в Росенец. До колкото знам Доган сега търси частна охрана.\nНато вреда на нас и на хора около вас !!!\nТова твърди (нерегистриран)\nкоментатор с руски глас\nАмериканските бази по цялата планета имат 2 единствени функции: 1. Да пазят инвестициите на няколко ултра могъщи фамилии. 2. Да създават възможности за нови инвестиции (разбирай грабеж). Тръмп е нов в тази игра. Финансовото му състояние е нищожно в с равнение с това на въпросните плутократи. До преди няколко години всички биха му подигравали ако беше заявил че иска дял от баницата. Като президент и главнокомандуващ обаче явно смята че му се полага нещо. Те не дават, той съответно им извива ръцете. Тази рекетьорска тактика проработи няколко пъти. С европейските мита например - заплаши ги, срещнаха, еди пари бяха платени, част от дълговете му опростени и митата в крайна сметка не бяха въведени. С китайците опита същото нещо, но те се запънаха. Сега обаче се заиграва с интересите на могъщи американски фамилии. Или го прави за да гарантира подкрепата им за изборите подплашен от падащия си рейтинг или просто от алчност. Да видим дали този път ще изяде шамарите. Войските лесно ще могат да бъдат върнати от следващия президент ако има желание за това.\nКъде си бе Че Гевара\nКире ненаситен си... (нерегистриран)\nАйде сега Че ли те подгони... Да не би либерастите и Сорос вече да ти недостатъчни :)))\nТе германците сами най-добре се пазят. Ако не вярвате, питайте французите!\nАко вярвай питай гермаснките двеойки от Кьолн , кви са съвремнните немци\nРуснаците доброволно се изтеглиха от Германия преди 30 години, а войските на САЩ и досега са там... уж да я пазят от Русия? Това сериозно ли го казват?\nЕ не четеш ли чучкча "Баварският премиер Маркус Зьодер изрази съжаление за решението на американското правителство, но и очакване новата американска администрация (след изборите) да го преразгледа "\nИ какво от това, читателю? Че някакъв местен продажен политик поддържа американски интереси? Окупацията си остава окупация.\nИмах си аз да не е продажен щом не реве за ватенките\nА не, сигурно е голям патриот и иска чуждестранна окупация защото е в интерес на Германия...\nТи си като употребяваш думата “ватенки” се солидаризираш с нацистката бандеровщина, което е разбираемо предвид историческите привички да бъдеш на губещата страна. Неизтребима тяга да си “под” някой и нищо не можеш да изправиш. Удобна физиологична поза.\nЛошата Русия Русия изтегли около половин милион военни и техните семейства от Германия още в началото на 90-те години! А САЩ остана още 30 години, за да пази Германия от Русия.\nА германците пък искат американците да останат още , що ли ?\nКогао руските войски напускаха Германия всички ликуваха , когато я напускат американците сълзи и рев\nщото руските бяха на 100%-ова издръжка на източна германия. Доколкото разбирам в западна не е така.\nУ сегашна явно трябва да си плащаш за да ги пазиш\nЗащо Русия се използва като плашило? Не мога да си представяш защо Русия би нападала Германия? Абсолютно безмие. Цялото това нещо е продукт на разделението на хората. Ако нямаше разделение, нямаше да има и подобни опасности, но нямаше да има и политици като Тръмп! Германия има и техническото know-how, както и ресурсите, сама да си произведе супер модерни оръжия - атомни, свръхзвукови, подводници, самолетоносачи и т.н. Но това ли е най-важното? Трябва да се борим за обединена Европа - Обединени Европейски Щати (ОЕЩ).\nЩото си е плашло що - велика сила със свой собствени интереси , както и САЩ , както и Китай .\nДойде Тръмп и сведе международните отношения и търговия до нивото на махленска разправия.\nМи някой трябваше да сложи ред най-накрая , а не парички към Русия ама вие ни пазете от тях хахахаха\nКиро,Киро ами,че Русия доброволно напусна Германия ама ти сигурно си от тези които само преписват от дадените им листчета.\nТук не гворим за Русия и нейните военни в Германия , а за немските пари към нея и писъците за американския контингент Бтв и за разлика от руските войски , германцитя явно искат американските на своя територия за това и са писъците\nами те са си точно това....\nБахти махленските свади за милиарди\nИнфлация бе, Киро, инфлация!\nистински държавник (нерегистриран)\nБраво Тръмпи, стига либерастии и педерастии! Да се оправят омекналите дойчовци!!!!\nние спряхме ЮП, има дезертификация вече редно е американски да дойдат нас да пазят от руските окупатор\nщото съседите ни рязани са мноо читави, от тях требе да ни пазят!\nот какво да ни пазят????? нещо не си в час, колега. Нека ти разясня някои неща. Турците ако се обърнат срещу нас означава да обърнат гръб на кюрдите. А те за разлика от нас нямат предрасъдъци към мъжката любов... да не влизам в детайли, че и деца четат. Освен това могат да ни вземат без една пушка да пукне - просто чакат 100 години и идват да си оградят имотите. Това считано от преди 5 години.\nПринципно турците имат достатъчно армия за да се справят и с нас и с кюрдите едновременно\nЕвропейските дебили още ли си мислят, че са независими държави?\nТой си маха военният контингет , ма русофилистиците пак си знаят тяхнто хахахах\nЯд го е Тръмп, че не са за него немските милиарди!... А така... Трябва спешно да се забрани на Германия да си купува "енергия"... Браво, и тоя е, като нашия Тулуп - с всяка следваща изцепка сам си го набутва... Е, на по-високо ниво е от нашия, но е също толкова самовлюбен, арогантен и безмозъчен!\nТака , така набивай пари в Русия и Китай и после плачи за човешки права и деморкация хахахахах\nЩе си го преместя !\nЗащо трябва американската окупационна армия да се рекламира като защитник на Германия. СССР се изтегли доброволно от Източна Германия, какъв им е зора да се опитват да я окупират отново, няма никаква логика.\nЗначи Германия набива пари в Русия , Тръмп си дърпа военните поради тоя факт , ама либерастите пак в него видяха приятел на Путин хахахахахах\nобъркал си се нещо.... Само Тръмп си мисли, че е приятел с Путин. Всъщност той е пионка в руски ръце, но е твърде глупав и самоуверен за да го разбере. Това е дори по-опасно. Това първо - второ - който плаща той поръчва музиката - това ясно се вижда всеки път като енергийният пазар кихне - изведнъж в Москва замирисва на тоалетна. Затова до голяма степен Германия си мисли, че може да диктува някакви условия на братушките. Горе долу както Китай - руснака: хайде да строиме силата на сибир и да ни плащате по 500 долара на кубик? китаеца: ОК, ама ще плащаме по 415 долара на кубик руснака: да, де и аз толкова имах предвид...\nА да бе аз съм се объркал , имах си аз да не е пионка в ръцете на колхозника хахах Значи казах го по-рано когато набиваш пари в идеологическият си враг или си глупав или не ти пука или не ти е толкова враг , Китай без западните инвестиции щеше да си остане една регионална сила , сега са световен хегемон .. па пискайте за човешки права и либерлна демокрация\nНай-добре си ,,вдигай чуковете,, от Европата към А мерика.\nВърти ми се в главато нещо от рода на свободен пазар, конкуренция или нещо подобно. Пък то си било, дето му викаме рекет. Плащай ми да те пазя!?\nТака де свободен пазар не означва охрана за без пари нали , па и германците реват, че си тръгва контингента\nВие сериозно ли... Трябва да си доста сляп за не видиш например, че предишния канцлер на Германия е на висш пост в Газпром! Северен поток..?! Завода на Фолксваген в Турция?! (не в ЕС държава).. Германия не е това, за което си мислим че е и което беше. Англия затова излезе от ЕС, не им трябва ЕС в които Германия и Франция са в "братска" прегръдка с Русия. Горещо се надявам да се включим в разделителната линия, която се образува по този повод - Полша, Балтика, Унгария, Румъния.\nСамо дето VW се отказа от завода си в Турция, ама ти си живей назад във времето, щом ти харесва....\nДа де , на косъм се отказа\nТова че съм изкал да те онодя преди 6 месеца и съм се отказал, не значи че ти си погрознял\nНацишвабата се надява като гладна кокошка просо да спечелят либерастоболшевиките и те да продължат с окупацията и експорта на демокрация. хахаха ще има да чака..\nГермания има ли Конституция?\nМного бързо забравихте как преди ВСВ Америка не се намесваше във войната почти до началото на 1942 г. и как Чърчил мило и драго даваше да получи военна подкрепа.Американците не бяха съгласни се намесват във войната заради безсмислените американски жертви през ПСВ .Даже съкратиха армията си наполовина. флота си също.Американското общество беше пацифистко. Не е доказано, но за да преодолее съпротивата на американската нация срещу намесата на Америка в този първоначално Европейски конфликт, правителството на Ф Д Рузвелт чрез санкции принуди Япония да нападне Пърл Харбър а в резултат Америка се включи във войната на 07.11. 1941 та .Как протекоха нещата после-знаете.Америка плати висока цена в тая първоначално европейска война и явно не иска пак тя да е касичката,т .е. да плаща цената на европейските безумия\nАбе ние съвместният парад на Вермахта и ЧА в Брест забравихме май\nшегуваш ли се - такова нещо никога не се е случвало!! всички снимки са долен фотомонтаж дело на ЦРУ, МОСАД и МИ-6 от 45-та година още!\nЗапад сам създава параноидни сюжети за агресивната Русия и сам вярва в тях. Защо ли “вярва”? Защото тази “вяра” дава на военно-промишлен комплекс астрономични печалби. Русия няма право да бъде добра и мирна колкото тя да си иска, тъй като ще им развали рахата.\nМа тя иска да е "добра и мирна ли " хахахахахах\nРуски, на български език се членуват подлозите, ако знаеш за какво ти говоря изобщо. Западните сюжети бледнеят пред сатанизацията, която тече от 1 век в СССР по отношение на лошият враг дето дебне отворената врата, за да вземе руските ресурси. Тъй, че не драматизирай... били сме и от двете страни - знаем за какво иде реч.\nНа правдолюбеца да напомня,че според допитванията на “Галъп” роловината от българи бъркат членуването, тъй че грамотността не е силната страна на българина.Като среден обхват.\nОкупаторите на Европа се изнасят! Кое ѝ е лошото на тази новина? Назрява времето, когато най-накрая ЕС следва да си създаде собствена армия с участието на страните-членки и да престане да е зависима от капризите на който и да било...\nБе нас май едни други ни окупираха , Бтв германците се оплкват , че се маха щатският контингент\nГерманците решат защото мислчт за икономиюеските последстшия при липсата на 11 000 потребители.\nммм, даааа - 11 000 потребители на пазар от почти 500 милиона е много сериозна работа!\nИ с кого ще воюва тази евроармия както, впрочем, и НАТО? С терористите, с които сами европейци наводнили цялата Европа по собствената си глупост. Има и друг интересен вариант - ще воюват помежду си. За веселба.Но това ще бъде калабалък и армията няма да помогне. Тоест нито НАТО, нито евроармия за нищо не стават, ако не се превъртят окончателно. и не нападнат Русия. Впрочем, това се е случвало вече. Резултатът за Европа бил неочакван.\nЗа ПСВ ли говориш ?\nДоскоро кремълските тролове говореха колко ужасно е американското робство в Германия ???? Сега кремълските тролове обърнаха на 180 градуса и вече Германия е лошата , че изнудва САЩ да я пазят ???? Няма угодия за кремълския трол :))) Важното е Европа да е зле и да има конфликти , защото иначе кремълския гном ще бъде питан от хората в Русия - ЗАЩО ЖИВЕЕМ ЗЛЕ, МНОГО ПО-ЗЛЕ ОТ ЕВРОПЕЙЦИТЕ !!!! ????? И, най-важното , тръмплер разрушава влиянието на САЩ по света !!!! С тази външна политика , накрая приятели ще са му само путлер и ким севернокорейски :((((\nЛеле, какъв дебил си? От къде ги измисляш или ги вадиш тези безсмислици и глупости?!\nТи май не можеш да различш червените торлове , либераст нали ?\nТой Тръмп много янсо го е казал ..какво влияние на САЩ като германците набиват пари за руска енергия , ама либерален де..ил като теб не може да го схване . Тоя с инвестициите в Китай вече го видяхме как напраиха от регионална сила - световна .\nнапълно прав, колкото и да е дразнеща личност; алчността и лицемерието на германците, с което волно или неволно подпомагат колхозниците, са нож в гърба на съюзниците от нато, към което и без това не изпълняват задълженията си; няма какво да хитруват и да се правят на разочаровани, защото това е още по-голямо лицемерие\nАбе, къде са парите на НСДП и партайгеносе Борман?\nА управляващите в момента Германия са гнусни юдомасонски марионетки - вижте дори само какво направиха с десетките милиони спешно импортирани кафяви терористи! Така че нищо чудно, че вият на умряло срещу решението на Тръмп!\nкацане на...Луната (нерегистриран)\nКакво искаш да ни кажеш?\nЗьодер новата администрация в САЩ след изборите ще бъде настоящата! Тъй че ха ха ха, гориш. Много са смешни немците. Хем разчитат на САЩ "да ги пазят", хем за това не смятат да отделят 2% от БВП-то си за НАТО, въпреки че е основно изискване за да ги пазят! И на всичкото отгоре с мнението, че именно САЩ са тези който правят грешка в цялата работа!? Както казва Тръмп - в Европа никой не ме харесва защото ги карам всички да плащат дължимото. За разлика от Обама които е много харесван защото той не им иска нищо в замяна.\nЪ-ъ, забравяме ли, че Германия всъщност е заробена - и до ден днешен окупирана и управлявана от САЩ? Така че всъщност Тръмп прави огромна услуга на останалите нации с такива ходове - и ги прави нарочно, вбесявайки юдомасонските владетели на Америка. Затова е единственият добър американски президент от Кенеди насам, всички останали бяха гнусни империалисти - и затова юдомасоните биха дали мило и драго да направят с него същото, каквото направиха и с Кенеди - но нещо не им се получва на мършите. :) Промениха се времената - ще трябва да променят и играта си, ако искат да оцелеят.\nАми прав е в случая!\nДо 1990 Германия беше разделена на 2 и окупирана от руснаци и американци. Тогава руснаците се оттеглиха, но американците останаха и до ден днешен са там. Та от кого казахте, че трябва да се пази Германия? Проблемът ще настъпи като се оттеглят и американците и някой трябва да създаде армия, за да пази Германия. А когато германците правят армия не е много добре за останалите. ;)\n"Баварският премиер Маркус Зьодер .... но и очакване новата американска администрация (след изборите) да го преразгледа." Хаха, а защо си мисли тоя шут, че ще има нова администрация? Както на Килърито й го набутаха, така и на Джото ще му го бутнат и бай Дончо пак ще е шефа.\nщото Тръмп може и да спечели есента, но това ще му е последен мандат... Те и затова макар повечето "соросоидни" вестници из Европата да не си спестяват нищо по адрес на високият рус мъж с оранжево лице (що става оранжево преди избори е мистерия) на официално държавно ниво си траят и чакат да премине хремата на американците. Осем годни нищо не са.\nпа кой е тръгнал да напада Германия?\nБЕЖАНЦИТЕ! Аууууу... ние затуй строиме ограда дето след това каналджиите я режат.\nПравилно. Баба Меркел дава милиони всеки месец за нелегални ислям-терористи, а се прави на разсеяна - Тръмп я предупреди още през 2019, Берлин мисли че е шега...\nИ Тръмпчо и меркелката май от един ''гъз са излезнали след като ръсят поредните си глупости.. Кога Русия е направила и намек за нящо ''застрашаващо'' Гернамия че Тръмпчо я ''пазел''???? Всичко в главата му е пари и не се усеща че сам непрестанно го доказва.. НАТО трябва да сесаморазпусне и кой от къде е и така няма да си хабите парите за него а и на другите парите ще се насочат за хората им..\nКога,в историята назад,Русия е нападала Германия?\nпочти никога, обикновено руснаци и германци са в съюз срещу някой друг - я французи, я поляци...\nКъде са орките на бай Мустафата от Козяк? Какво става? Да не са на водопой с кравите на канала край Неохим в Димитровград?\nКаква точно ти е диагнозата? Всяко мнение различно от твоето идва от Козяк така ли? Що за елементрано мислене трябва да е това?\nСветът се разделя на западен и източен блок. ЕС няма как да слугува и на двата, трябва да избира.\nАйде да не забравяме, че поддръжката на огромните американски контингенти извън САЩ струват стотици милиарди. Половината се губят заради корупция. Това е и причината да ги държат там - щото и там едни чичковци и лелки с костюми папкат. Нали се сещате. Че ако си приберат всичко в САЩ, едни корпорации ще фалират, щото няма да има поръчки. Не е тайна, че една проста керамична чаша за кафе струва хиляда долара при поръчка от американските ВВС. Кой ще откаже такива поръчки,?\nС приятел като Тръмп (нерегистриран)\nна никого не му трябват врагове. Клише е, но никога не ми е изглеждало по-достоверно.\nАбе жълт кретен, че кой е казал Русия кой и кога ще напада, това са само брумбари в твоята куха лейка, особено за Германия. Европа може да се пази и сама , на нея не и трябва каубойски манталитед. Вие си се оправяйте с чернилките, ние тук си знаем как и с кого. Кой те кара да се месиш .......тъпо копеле\nтака ! Интереса клати сомбрерото :-)\nДоста е странно Тръмп да си мисли, че Германия има нужда да я пази някой. Знаем ги на какво са способни все пак.\n... едно време .... Сигурно още вярваш, че в Италия живеят рмляни още.\nПрав си, че славата им е малко увехтяла. Но все пак предния път бяха в атака и почти успяха. Та все в защита трябва да се справят.\nБат Жулиани (нерегистриран)\nАмчи кък?! Те сайде и нашти ромляни и те накъмто Италия са изнесоа!


Хотел за продажба в Дебелец Велико Търново - 300000 EUR - ID 5030009\nГолям хотел с ресторант в град Дебелец, само на 6км. от Велико Търново\nДебелец се намира непосредствено до областния град Велико Търново. Транспортните връзки са много добри и има редовен автобусен транспорт. Градът е малък, но добре развит, здравеопазването и социалните дейности са добре организирани. Здравното обслужване е осъществено от трима лекари и една аптека. В града има ясла, 2 училища, офис на цифрова телевизия, супермаркети и магазини.\nПредлагаме ви голям хотел с ресторант. Разположен е на 4 етажа с обща жилищна площ от 1000 квм. На първият етаж има рецепция и голям гараж. Вторият етаж предлага ресторант за 70 човека и тераса за още 30, с оборудвана кухня. На последните 2 етажа е разположена хотелската част, която включва 10 двойни стаи с бани и 2 апартамента с по 2 стаи и бани. Хотелът е напълно обзаведен, има локално парно и работи в момента.\nКъм този имот има парцел от 400 квм. и паркинг отпред. От хотела се разкриват чудесни панорамни гледки към селото и гористите хълмове отвъд. Закупуването на този хотел е една чудесна инвестиция и възможност за успешен бизнес, вашите клиентите ще се почувстват уютно и ще прекарат приятни и вълнуващи мигове.